EkBass/fiwiki-20250220-pages-articles huggingface dataset:
Omaezaki

Omaezaki () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin eteläosassa Tyynenmeren Enshūnmeren ja Suruganlahden toisistaan erottavalla Omaenniemellä, jolta se on saanut nimensä. Enshūnmeren rannikolle on muodostunut hiekkadyynejä, sisämaassa kaupungin alue nousee Makinoharan ylängölle. Omaezakissa on 32 067 asukasta (maaliskuussa 2020) ja sen pinta-ala on 65,56 neliökilometriä. Omaezakin kaupunki perustettiin vuonna 2004 liittämällä yhteen Omaezakin ja Hamaokan maaseutukaupungit. Merkittäviä elinkeinoja ovat syvänmeren kalastus ja maanviljely, joka tuottaa esimerkiksi teetä, koristekukkia, vihanneksia ja hedelmiä, kuten meloneja ja mansikoita. Hamaokassa toimii Chūbu denryoku -sähköyhtiön Hamaokan ydinvoimala. Omaezakin satamassa on kansainväliselle rahtiliikenteelle tarkoitettu konttiterminaali. Omaezakin nähtävyyksiin kuuluvat vuonna 1874 valmistunut Omaezakin majakka, Hamaokan hiekkadyynit ja Ikemiya-jinjan šintolainen pyhäkkö, joka tunnetaan erikoisesta juhlaperinteestään. Kaupungin rannikko on valekarettikilpikonnan lisääntymisaluetta. == Kuvia == Tiedosto:Ikemiya-jinja.jpg|Ikemiya-jinja Tiedosto:Sakuragaike (Shizuoka).jpg|Sakuragaiken lampi Tiedosto:Cape Omaezaki Sizuoka pref Japan01s.jpg|Omaenniemi ilmakuvassa Tiedosto:Port of Omaezaki Omaezaki area 1.jpg|Omaezakin satamaa == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Lentopallon miesten Euroopan-mestaruuskilpailut 1991

Lentopallon miesten Euroopan-mestaruuskilpailut 1991 pelattiin Saksassa 7.–15. syyskuuta 1991. Sijoitusottelut pelattiin Berliinissä sekä alkulohkot Karlsruhessa ja Hampurissa. Mukana oli 12 joukkuetta. Joukkueet pelasivat kahdessa alkulohkossa, joista kaksi parasta pääsivät välieriin, kaksi seuraavaa pelasivat sijoista 5–8 ja kaksi viimeistä ratkaisivat sijat 9–12. Mestaruuden voitti Neuvostoliitto, hopeaa sai Italia ja pronssille sijoittui Alankomaat. == Mitaliottelut == Välierät 1\. erä 2. erä 3. erä 4. erä 5. erä 14\. syyskuuta 3–1 15–12 15–4 11–15 15–6 14\. syyskuuta 3–0 15–8 15–8 15–8 Pronssiottelu 1\. erä 2. erä 3. erä 4. erä 5. erä 15\. syyskuuta 3–0 15–11 15–9 15–1 Loppuottelu 1\. erä 2. erä 3. erä 4. erä 5. erä 15\. syyskuuta 3–0 15–11 17–16 15–9 == Lopulliset sijoitukset == Sija Joukkue 1\. 2\. 3\. 4\. 5\. 6\. 7\. 8\. 9\. 10\. 11\. 12\. == Lähteet == * Euroopan-mestaruuskilpailut miesten Miesten Euroopan-mestaruuskilpailut 1991 Euroopan-mestaruuskilpailut 1991 miesten Luokka:Berliinin urheilu Luokka:Hampurin urheilu Luokka:Karlsruhen urheilu
Guînes

Guînes on kunta Pohjois-Ranskassa Pas-de-Calais'n departementissa Hauts-de- Francen alueella. Se sijaitsee noin 10 kilometriä Calais'n kaupungista etelään. Jean-Pierre Blanchard teki yhdessä amerikkalaisen lääkäriystävänsä John Jeffriesin kanssa ensimmäisen onnistuneen Englannin kanaalin ylityksen vetykaasupallolla 7. tammikuuta 1785. Lennon lähtöpaikka oli Englannin Doverissa, ja 2 tuntia ja 25 minuuttia myöhemmin heidän pallonsa laskeutui Guînesiin. Kunnan nähtävyyksiä on kellotorni La Motte de la Tour de l'Horloge. Se on rakennettu 900-luvulla rakennetun Motte castralen, eli alavilla mailla tekokukkulalle rakennetun linnan paikalle vuonna 1763. Tornin kello on peräisin vuodelta 1634. == Ystävyyskaupungit == * Kluisbergen, Belgia ==Lähteet== ==Aiheesta muualla== Luokka:Pas-de-Calais’n kunnat
Proposition 66 (2016)

Proposition 66 (, viralliselta nimeltään Death Penalty Reform and Savings Act of 2016) oli kansanäänestyksen jälkeen hyväksytty, 8. marraskuuta 2016 voimaan tullut lakiehdotus, joka lisäsi Kalifornian lakiin pykälän, joka nopettaa kuolemantuomioiden täytäntöönpanoa. Enemmistö (51,13 %) äänestykseen osallistuneista kannatti ehdotusta. Kalifornian korkein oikeus päätti elokuussa 2017 äänin 5–2, ettei ehdotus ollut osavaltion perustuslain vastainen. Oikeus määräsi samalla Proposition 66:n astuvan voimaan. == Lähteet == Luokka:Kalifornian laki
Englannincrest

Englannincrest on lyhytkarvainen marsurotu, jolla on pyörre, eli crest, otsassa. Pyörre on samanvärinen marsun muun karvapeitteen kanssa. Englannincrest voi olla joko yksivärinen tai kuvioitu. Standardin mukaan se on hyväksytty kaikissa (hyväksytyissä) väreissä. Sen karva on noin 2cm pituinen, sileä ja kiiltävä. Crest on marsun otsalla silmien ja korvien välissä, sen keskiosa on noin neulanpään kokoinen ja karva kasvaa siitä tasaisesti säteittäin. Crestin tulisi olla pyöreä ja syvä. == Lähteet == Luokka:Marsurodut
Texel (marsurotu)

Texel on pitkäkarvainen marsurotu, jolla on runsas kihara ja silkkinen turkki. Myös texelin viiksi- ja vatsakarvat ovat kiharat. Sen pään karvat ovat muuta turkkia lyhyemmät. Texel kuuluu uusimpiin marsurotuihin. Rotua alettiin kehittää Isossa-Britanniassa suunnilleen vuonna 1980 risteyttämällä rex ja sheltie. Amerikkalainen ACBA tunnusti rodun viralliseksi marsuroduksi vuonna 1998. Näyttelyissä turkin tulee olla puhdas ja auki kammattu. Auki harjattuna pulisongit, sivut ja laahus muodostavat yhtenäisen kokonaisuuden. Kaikki väriyhdistelmät ja kuviot ovat sallittu, väriä ei arvostella erikseen. == Lähteet == Luokka:Marsurodut
Unkarin kansanterveyskeskus

Unkarin kansanterveyskeskus (; NNK; , NPHC) oli useassa osoitteessa Unkarin pääkaupungissa Budapestissä toiminut valtiollinen keskusvirasto ja kansanterveyden tutkimuslaitos. NNK oli hallinnollisesti maan terveysministeriön alaisuudessa. Laitoksen toiminta alkoi lokakuussa 2018 ja se jatkoi Unkarin aiemman kansanterveydellisen ja lääketieteellisen viraston (Állami Népegészségügyi és Tisztiorvosi Szolgálat, ÁNTSZ) työtä. Vuonna 2023 Unkarin kansanterveyskeskus ja Unkarin kansallinen lääke- ja ravitsemusvirasto () yhdistettiin muun muassa lupa-asioiden tehostamispyrkimysten vuoksi uudeksi keskusvirastoksi nimellä Unkarin kansanterveys- ja lääkekeskus (, lyhennys NNGYK, ). Myös viraston katuosoite muuttui. Unkarin kansanterveyskeskus toimi asiantuntijalaitoksena ja eräänä testilaboratoriona vuoden 2020 alkupuolella covid-19-tautiin ja sen testaamiseen liittyvissä aiheissa. Laitosta johti tuolloin maan terveysjohtaja eli valtionlääkäri (chief medical officer) Cecília Müller. ==Katso myös== *Euroopan tautienehkäisy- ja -valvontakeskus (ECDC) *Romanian kansanterveyslaitos (INSP) *Serbian kansanterveyslaitos *Slovenian kansanterveyslaitos (NIJZ) *Itävallan kansanterveysvirasto (GÖG) *Puolan kansanterveyslaitos (NIZP-PZH) *Tšekin kansanterveyslaitos (SZÚ) *Ukrainan kansanterveyskeskus (TsHZ) == Lähteet == ==Aiheesta muualla== * NNK:n kotisivut (nnk.gov.hu) * Tájékoztató oldal a koronavírusról (Unkarin hallituksen Covid-19-sivusto) (koronavirus.gov.hu) * About Hungary (Unkarin virallinen sivusto, myös COVID-19-tietoa) (abouthungary.hu) Luokka:Kansanterveyslaitokset Luokka:Tutkimuslaitokset Luokka:Budapestin rakennukset ja rakennelmat
Grazia Zafferani

Grazia Zafferani (31. joulukuuta 1972) on sanmarinolainen poliitikko ja toinen maan kapteenivaltionhoitaja yhdessä Alessandro Mancinin kanssa. == Tausta ja yksityiselämä == Zafferani on naimisissa vuodesta 1996 ja hänellä on neljä lasta. Zafferanin isoisä ja setä, jotka molemmat edustivat kommunistista puoluetta, ovat myös toimineet kapteenivaltionhoitajina: isoisä Luigi Zafferani vuonna 1947 Rossano Zafferani vuonna 1987.. Ennen politiikkaan lähtemistä Zafferani opiskeli mm. myyntipsykologiaa ja toimi valmistuttuaan vuosia vaate- ja muotialalla. Hän omisti vaatekaupan vuosina 2000–2003. Vuonna 2007 hän jäi kotiäidiksi.. == Poliittinen ura == Vuonna 2012 Zafferani oli perustamassa R.E.T.E.-puoluetta ja on toiminut sen puheenjohtajana. Hänet valittiin San Marinon Suur- ja yleisneuvostoon vuonna 2013. Zafferanin huhtikuussa 2020 alkanut kausi maan kapteenivaltionhoitajana on hänen ensimmäisensä.. == Lähteet == Luokka:Sanmarinolaiset poliitikot Luokka:Vuonna 1972 syntyneet Luokka:Elävät henkilöt
Alessandro Mancini (poliitikko)

Alessandro Mancini (s. 4. lokakuuta 1975) on sanmarinolainen poliitikko ja kapteenivaltionhoitaja yhdessä Grazia Zafferanin kanssa. Mancini on kuulunut sosiaalidemokraattiseen puolueeseen, joka on nykyiseltä nimeltään Noi per la Repubblica, vuodesta 1992 alkaen. Ennen politiikkaa Mancini toimi freelance- yrittäjänä. Hän on naimisissa ja parilla on yksi tytär.. == Lähteet == Luokka:Sanmarinolaiset poliitikot Luokka:San Marinon kapteenivaltionhoitajat Luokka:Vuonna 1974 syntyneet Luokka:Elävät henkilöt
Dao Bandon

Dao Bandon (, 4. tammikuuta 1947 Thaimaa) on thaimaalainen laulajaดาว บ้านดอนตะลึงทั้งสตูฯ ศิลปินดังร้อยล้านวิวลงสมัครแข่งเงาเสียง “ดาว บ้านดอน”. Hän on laulaja elokuvissa Khon Khee Lang Kway, Prae Jaa ja Roe Rak Tai Ton Kraon. == Diskografia == === Studioalbumit === * Lam Phloen Charoen Jai (ลำเพลินเจริญใจ) * Khon Khee Lang Kway (คนขี่หลังควาย) * Prae Jaa (แปรจ๋า) * Roe Rak Tai Ton Kradon (รอรักใต้ต้นกระโดน) ===Biisien=== * Jao Bao Hai (Jintara Poonlarp) * Rak Salai Dok Fai Ban (Jintara Poonlarp)ดาว บ้านดอน ไว้ลายเก๋างานกาชาดดอกฝ้ายบาน สืบสานวัฒนธรรมไทเลยคุณชอบเพลงหรือกลอนลำใดของจินตหรา พูนลาภ มากที่สุด * Covid Ma Namta Lai (Jintara Poonlarp)"จินตหรา" ปล่อยเพลงใหม่ "โควิดมาน้ำตาไหล" หลัง "ไวรัสโคโรนา" ระบาดหนัก * Nam Ta Loan Bon Tee Non (Honey Sri-Isan) * Kor Moon Mark Mai Yark Rak (Saengaroon Boonyoo) * Kulab Daeng (Somjit Borthong) == Lähteet == Luokka:Thaimaalaiset laulajat Luokka:Morlammuusikot Luokka:Vuonna 1947 syntyneet Luokka:Elävät henkilöt
AN-22

AN-22 on ranskalainen ydinpommi. Se on suunniteltu nopeasti lentävästä lentokoneesta pudotettavaksi. AN-22:ta käytti alun perin nopea, yli 2,0 Machiin yltävä suihkupommikone, Mirage IV.Valitut Palat, 11/1983. s. 37–38. Kone ylsi jatkuvassa lennossa tuohon nopeuteen, ja huipussaan 2,2 Machiin eli 2 340 km/h. Koska pommin omamassa oli suhteellisen kevyehkö, vain noin 700 kg, niin sitä saattoivat hyödyntää myös rynnäkkökoneet kuten SEPECAT Jaguar. Sud- Ouest SO.4050 Vautour II B oli myös yksi mahdollisesti pommin kuljetukseen soveltuva konetyyppi. Asetyyppi otettiin käyttöön vuoden 1967 lopulla ja se palveli vuoteen 1988 asti. Pommin tuhovoima oli 70 kilotonnia. Se oli jokseenkin sama kuin Ranskan ensimmäisen ydinlatauksen, joka oli Gerboise Bleue.https://nuclearweaponarchive.org/France/FranceArsenalDev.html Viitattu 12.5.2020. AN-22:n edeltäjä oli AN-11, Ranskan ensimmäinen ydinase, joka sekin oli vapaasti putoava pommi. AN-22:ta valmistui 40 (36+4) kappaletta. AN-11:stä poiketen AN-22 saatettiin toimittaa kohteeseensa matalalta. Silloin käytettiin räjäytystapahtumaa hidastavaa laskuvarjoa. AN-22:n seuraaja oli AN-52.http://nuclearweaponarchive.org/France/FranceArsenalDev.html Viitattu 14.5.2020. ==Lähteet== *https://nuclearweaponarchive.org/France/FranceArsenalDev.html *Valitut Palat/Readers Digest: 11/1983. Fitchett, Joseph: Ydinasekilvan kolmas mahti. (s. 35–40) ===Viitteet=== Luokka:Ranskan ydinaseet Luokka:Ydinpommit
Sámuel Gyarmathi

thumb|upright|Sámuel Gyarmathin muistolaatta Sámuel Gyarmathi (1751–1830) oli unkarilainen kielentutkija. Hän opiskeli Wienissä 1776–1782 lääketiedettä. Hänet määrättiin 1787 komitaatinlääkäriksi Hunyadin komitaattiin. Hän oleskeli 1795–1796 Göttingenissä, jossa hän tutustui nerokkaaseen historioitsijaan August Ludwig von Schlözeriin. Vuodet 1800–1809 hän oli opettajana Ziláhissa Unkarissa.Gyarmathi, Sámuel, Tietosanakirja osa 2, palsta 1670, Tietosanakirja Osakeyhtiö 1910 ==Teokset == Gyarmathin tärkeimmät teokset ovat kriittinen unkarin kielioppi Okoskodva tanitó magyar nyelvmester (1794), jonka toinen osa käsittelee lauseoppia, sekä uranuurtava vertaileva tutkimus Affinitas linguæ hungaricæ cum linguis fennicæ originis grammatice demonstrata. Nec non vocabularia dialectorum tataricarum et slavicarum cum hungarica comparata (1799, valmistui painosta jo 1798), jossa hän ulottaen kielitieteelliset vertailunsa useimpiin suomalais-ugrilaisiin kieliin panee, kuten teoksen nimikin sanoo, erityistä painoa kieliopillisten yhtäläisyyksien todistavaan voimaan. Maanmiehensä János Sajnovicsin rinnalla Gyarmathi on ensimmäinen, joka ennen sekä tanskalaista Rasmus Raskia että saksalaista Franz Boppia vertailevasti todistaa kielisukulaisuutta ei vain sanayhtäläisyyksien nojalla, vaan etupäässä järjestelmällisesti asettamalla vertailun alaiseksi kielten koko muotorakenteen, sen kieliopillisen puolen. ==Katso myös== * Martin Fogel == Lähteet == Luokka:Unkarilaiset kielitieteilijät Luokka:Vuonna 1751 syntyneet Luokka:Vuonna 1830 kuolleet
Mike Williams

Mike Williams (oikealta nimeltään Mike Willemsen, s. 27. marraskuuta 1996 Kortenhoef, Alankomaat) on hollantilainen DJ. Hänen musiikkinsa on elektronista musiikkia. ==Diskografia== Singles Vuosi Nimi Mukana olevat artistit Levy-yhtiö Lisähuomiot 2015 Konnichiwa Mike Williams Media Candy Dastic Musical Sweets Battlefield Robby East LYD (Future House Music) Julkaistu artistinimellä WLLMS 2016 Sweet & Sour Musical Freedom Groovy George Justin Mylo I Want You Tiësto Take Me Down Spinnin' Records 2017 Bambini Musical Freedom Another Night Matluck Spinnin' Records Don`t Hurt Brēzy Let`s Go Lucas & Steve, Curbi Feel Good Felix Jaehn Step Up Tom & Jame Spinnin' Copyright Free Music Jetlag Brooks Spinnin' Records Melody (Tip Of My Tongue) Musical Freedom You & I Dastic Spinnin' Records 2018 Lullaby R3HAB CYB3RPVNK Feels Like Yesterday Robin Valo Spinnin' Records Give It Up The Beat Rocket Dharma Worldwide Wait Another Day Mesto Spinnin' Records 2019 I Got You I`m Not Sorry Hardwell Revealed Recordings Wait For You Maia Wright Spinnin' Records Kylie Dastic Day Or Night Musical Freedom Dynamite Nicky Romero, Amba Shepherb Protocol Recordings 2020 Make You Mine Moa Lisa Spinnin' Records Take Me There Curbi Fallin` In Universal Music Group You`re The Future SWACQ Spinnin' Records Face Up To The Sun Justin Mylo, Sara Sangfelt Universal Music Group 2021 I Hope You Know Jonas Aden Get Dirty Musical Freedom Without You Felix Jaehn, Jordan Shaw Universal Music Group Air Spinnin' Records Harmony Xillions Luokka:Elävät henkilöt Luokka:Vuonna 1996 syntyneet Luokka:Alankomaalaiset DJ:t
Kalifornian lainsäädäntöelin

Kalifornian lainsäädäntöelin () on Kalifornian osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 80 edustajaa ja senaatissa 40 senaattoria. Lainsäädäntöelin on yksi kymmenestä Yhdysvaltain osavaltionparlamenteista, joka kokoontuu ympäri vuoden."Full- and Part-time Legislatures" Lainsäädäntöelin kokoontuu California State Capitolissa, Sacramentossa. Yhdysvaltain demokraattisella puolueella on määräenemmistö sen molemmissa kamareissa. ==Lähteet== == Aiheesta muualla == Lainsäädäntoelin Luokka:Yhdysvaltain osavaltioparlamentit
Hamann

Hamann on saksalainen sukunimi esimerkiksi seuraavilla henkilöillä: * A. P. Hamann (1909–1977), yhdysvaltalainen San Josén kaupunginjohtaja * Adolf Hamann (1885–1945), Saksan armeijan kenraali * Cecil Hamann, yksi yhdysvaltalaisen huijarin Ferdinand Demaran (1921–1982) käyttämistä nimistä * Dietmar Hamann (s. 1973), saksalainen jalkapalloilija * Helmut Hamann (1912–1941), saksalainen pikajuoksija ja olympiamitalisti * Johann Georg Hamann (1730–1788), saksalainen valistusfilosofi ja valistuksen vastustaja * Lars Hamann (s. 1989), saksalainen keihäänheittäjä * Steffen Hamann (s. 1981), saksalainen koripalloilija
Eleni Kounalakis

Eleni Tsakopoulos Kounalakis on yhdysvaltalainen diplomaatti ja demokraattisen puolueen poliitikko. Hän on toiminut Kalifornian osavaltion 50. varakuvernöörinä tammikuusta 2019 lähtien. Kounalakis toimi Yhdysvaltain Unkarin-suurlähettiläänä vuosina 2010–2013 Barack Obaman hallinnon aikana. Hän esitti valtuuskirjansa Unkarin presidentti László Sólyomille tammikuussa 2010. == Lähteet == == Aiheesta muualla == Luokka:Kalifornian varakuvernöörit Luokka:Yhdysvaltalaiset demokraattipoliitikot Luokka:Yhdysvaltalaiset diplomaatit Luokka:Amerikankreikkalaiset Luokka:Vuonna 1966 syntyneet Luokka:Elävät henkilöt
Coloradon yleiskokous

Coloradon yleiskokous () on Coloradon osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 65 edustajaa ja senaatissa 35 senaattoria. Lainsäädäntöelin ei kokoonnu ympärivuotisesti."Full- and Part-time Legislatures" Yleiskokonuksen kokoontumispaikka on Colorado State Capitol, Denverissä. Yhdysvaltain demokraattisella puolueella on enemmistö sen molemmissa kamareissa. ==Lähteet== ==Aiheesta muualla== * Yleiskokouksen viralliset kotisivut Yleiskokous Luokka:Yhdysvaltain osavaltioparlamentit
Devitšje (järvi Novosokolnikin piirissä)

Devitšje () on järvi Luoteis-Venäjällä Pihkovan alueen Novosokolnikin piirissä. Järven nimen perusmuoto voidaan suomentaa tyttö, neito eli järven nimi Ozero Devitšje olisi silloin Tyttöjärvi tai Neitojärvi. Järvi sijaitsee Bežanitsyn ylängön tunnetulla järvialueella. == Maantietoa == Järvi on 1,8 kilometriä pitkä, 1,3 kilometriä leveä ja sen pinta-ala on 99,5 hehtaaria. Se on monin paikoin varsin kapea ja sen ahtaat salmet muodostavat sille neljä järviallasta. Järven kaskisyvyys on 1,7 metriä ja sen syvänteessä on 4 metriä vettä. Järven mataluus ilmenee ilmavalokuvista siten, että järven keskellä sijaitsevien kahden saaren kapeikot ovat kasvaneet umpeen ja turpeikko on maaduttanut ne kiinni järven länsirantaan. Vesi pääsee kuitenkin virtaamaan vapaasti järven läpi itäpuolella sijaitsevien salmien kautta. Järven länsirannoille levittäytyy Devitšjen kylä, jonka peltomaat on ainakin osittain viljelyssä. Järven ympäristö on muuten metsä- tai suomaata, mutta eri ilmansuunnissa sitä rikkovat niityt ja peltopalstat. == Luontoarvoja == Järvessä elää ainakin hauki, ahven, karppi, kiiski, lahna, pasuri, suutari, ruutana, made, hauki ja rantanuoliainen, sekä joitakin Rutilus-suvun kaloja ja niukasti jokirapua. Järven pohja on mutainen, mutta rannat ovat vaihtelevasti hiekkaa ja mutaa. Rantakivikkoja esiintyy paikoin, mutta soistuneet kohdat ovat kasvattaneet laajoja kelluvia hetteikköjä. == Vesistösuhteita == Devitšje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven ympäristössä sijaitsee kolme pikkulampea ja kylän länsipuolella Grihnovskojen () järvi. Niiden laskuojista ei ole tietoa, mutta pohjoisesta laskee karttojen mukaan oja Jelnosta. Järven valuma-alueen koko on lähteestä riippuen 26,6 tai 11,19 neliökilometriä . Järven oma laskuoja lähtee sen kaakkoisrannasta ja se laskee kaakossa puolen kilometrin päässä sijaitsevaan Bolšoi Vjaziin, joka on Velikajan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Jelno (järvi Pihkovan alueella)

Jelno tai Jelno-Bolšoje () on järvi Luoteis-Venäjällä Pihkovan alueen Novosokolnikin piirissä. Järven nimessä voidaan nähdä sanan kuusi () tai kuusikko () perusosa. Järven nimi voidaan silloin suomentaa vapaasti Kuusijärvi tai Suuri Kuusijärvi (bolšoje on suuri). == Maantietoa == Järvi on 1,9 kilometriä pitkä, 0,55 kilometriä leveä ja sen pinta-ala on 54 hehtaaria. Järvi on pitkänomainen, mutta sen kaakkoispäässä järven yli työntyy koillisrannasta teräväkärkinen niemi, joka jättää järveen yli 100 metriä leveän salmen. Salmen taakse jää lahti, joka käsittää noin neljäsosan järvestä. Järven ympäristö on metsämaata, jonka yhtenäisyyttä rikkovat pohjois-, etelä- ja kaakkoispäässä sijaitsevat pelto- ja niittymaat. Ilmakuvista ei voi paikallistaa asutusta, joten järvi lienee autio. == Luontoarvoja == Järvessä elää ainakin hauki, ahven, karppi, kiiski, lahna, pasuri, suutari, ruutana, made, säyne, mutakala ja rantanuoliainen, sekä joitakin Rutilus-suvun kaloja ja niukasti jokirapua. Järven pohja on mutainen ja sen rannat ovat vaihtelevasti muta-, hiekka- tai savipohjainen, ja rannikolla esiintyy paikoin myös kivikkoa. Soistuneet rannat muodostavat kelluvia hetteikköjä. == Vesistösuhteita == Jelno sijaitsee Velikajan valuma- alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Suomenlahteen. Järvi kuuluu Velikajan valuma-alueen latva-alueisiin. Sen ympäristössä on kolme pientä lampea ja sen valuma-alueen koko on 4,06 neliökilometriä . Laskuoja lähtee luoteispään lounaisrannasta ja virtaa kohti etelää, jossa se laskee kolmen kilometrin päässä Devitšjeen. Tämä laskee vuorostaan Bolšoi Vjaziin, joka on Velikajan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Sairashuonetila

Sairashuonetila oli kruununtila, jonka suorittamat verot käytettiin joidenkin sairashuoneiden, lähinnä mielisairaaloiden ylläpitämiseen. Kun valtio alkoi maksaa yleisen sairaanhoidon kustannukset, se määräsi 1891, että Viipurin läänissä sijaitsevat sairashuonetilat oli katsottava tavallisiksi kruununtaloiksi. Muualla maassa sijaitsevat sairashuonetilat valtio määräsi samalla vuokrattaviksi siten, että valtio sai vuokran itselleen. Vuokraamisessa tuli noudattaa 26. huhtikuuta 1871 annettua asetusta kuninkaankartanoiden ym. kruunun virkatalojen vuokrauksesta. Senaatin tuli kuitenkin määrätä sairashuonetiloille vuokra-aika jokaiselle erikseen. ==Lähteet== Luokka:Suomen asutus- ja yhteiskuntahistoria
Höyrymylly

Höyrymylly oli höyrykonetta voimanlähteenä käyttänyt viljanjauhamiskone. Höyrykone alkoi syrjäyttää tuuli- ja vesivoiman myllyjen käyttövoimana 1700-luvun lopulla. Ensimmäinen höyrymylly, Albion-mylly, valmistui Lontooseen 1784, mutta taikauskoinen väkijoukko poltti sen. Suomen ensimmäinen höyrykäyttöinen jauhinkone otettiin käyttöön 1849 Vaasassa. Sähkötekniikan kehittyminen syrjäytti välittömän höyrykonekäytön, mutta perinteistä nimitystä höyrymylly on käytetty esimerkiksi yritysnimessä myöhemminkin. Vaasan Höyrymylly Oy:n perusti August Alexander Levón 1849. ==Lähteet== Luokka:Höyrykoneet Luokka:Myllyt
Alakoski

Alakoski on suomalainen sukunimi, joka on muun muassa seuraavilla henkilöillä: *Anni Alakoski (s. 1997), maastohiihtäjä *Klaus Alakoski (1921–1988), ylikersantti ja jatkosodan ajan hävittäjä-ässä *Reijo Alakoski (s. 1956), maastohiihtovaikuttaja *Susanna Alakoski (s. 1962), ruotsinsuomalainen kirjailija.
Virginian yleiskokous

Virginian yleiskokous () on Virginian osavaltion kaksikamarinen lainsäädäntöelin. Se muodostuu alahuoneesta (House of Delegates) ja senaatista (Senate). Alahuoneessa on kaikkiaan 100 delegaattia ja senaatissa 35 senaattoria. 30. heinäkuuta 1619 perustettu yleiskokous on Amerikan mantereen vanhin lainsääntöelin. Alkuperäinen kokoontumispaikka oli kirkko Jamestownissa. Lainsäädäntöelin on kokoontunut Virginia State Capitolissa, Richmondissa vuodesta 1788 lähtien. ==Lähteet== ==Aiheesta muualla== * Yleiskokouksen viralliset kotisivut Lainsäädäntoelin Luokka:Yhdysvaltain osavaltioparlamentit
Satiini (marsurotu)

Satiini on marsurotu, jonka karvat ovat geenimutaation vuoksi onttoja, mikä saa aikaan erityisen kiiltävän turkin. Satiinimarsuja syntyy kaikkiin marsurotuihin ja turkkityyppeihin, mutta ne arvosteltiin omassa näyttelyluokassaan omana rotunaan. Satiini-fenotyyppi ei näy kunnolla tummaturkkisista marsuista. Satiinit ovat usein muita marsuja pienikokoisempia ja lyhytikäisempiä. Ensimmäiset satiinimarsut syntyivät Yhdysvalloissa 1977 geenimutaatioina lyhytkarvaisten marsujen poikueisiin, ja niitä maahantuotiin Eurooppaan vuonna 1986. Euroopassa alettiin kiinnittää huomiota satiinimarsujen hitaaseen kasvuun ja siihen, että ne jäivät pienikokoisemmiksi ja kevyemmiksi kuin ei-satiinimarsut. Vanhoille marsuille tyypillisiä motorisia ja hampaisiin liittyviä ongelmia esiintyi jo nuorilla satiinimarsuilla. Satiinimarsujen terveysongelmat kiinnittivät myös eläinlääkärien huomion. Satiinien epämääräiset oireet (syömättömyys, painonlasku, uupuminen) saivat eläinlääkärit epäilemään luustosairauksia. Alkuun radiografiset tutkimustulokset olivat pääosin yksityisten tahojen teettämiä, eivätkä tulokset päätyneet tiedeyhteisön käyttöön. Ensimmäinen laaja tieteellinen tutkimus tehtiin 1997–2002 Saksassa, jolloin tutkittiin 52 satiinimarsua, seitsemän satiinigeenin kantajaa ja 25 ei-satiinimarsua. Tutkimukseen osallistuneista satiinimarsuista 38 prosentilla oli oireita, ja kahdellakymmenellä marsulla oli vähintään yksi oire seuraavista: ruokahaluttomuus, kuolaaminen, painonlasku, hampaiden poikkeavuudet sekä motoriset häiriöt. Tutkimuksen marsuille teetetyissä röntgentutkimuksissa marsuilla todettiin osteopenisiä vaurioita lonkkanivelissä, reisiluissa, sääriluissa, alaleuan luissa, poskikaarissa sekä muissa kallon luissa. Yhdelletoista satiinimarsulle tehtiin ruumiinavaus, ja niistä kahdeksalla todettiin munuaisten vaurioita. Myös seuraavissa eläinlääkärien tekemissä tutkimuksissa satiinimarsuilla todettiin luurangon epämuodostumia, luuston kasvuhäiriötä (osteodystrophia fibrosa), luukatoa, murtumia ja hammasongelmia. Satiinigeenin aiheuttamia ongelmia alettiin kutsua satiinisyndroomaksi, ja se sisältää kaikki satiinigeenin tuomat terveysongelmat, kuten hidastuneen kasvun, motoriset ongelmat, luusto-ongelmat, uupuminen, syömättömyys ja pahimmillaan kuolema. Satiinigeenistä johtuvien vakavien terveysongelmien vuoksi Suomen marsuyhdistys ei ole hyväksynyt satiinimarsuja rekisteriin 31. lokakuuta 2007 jälkeen. == Lähteet == Luokka:Marsurodut
Tiznit

Tiznit on kaupunki Lounais-Marokossa. Sen asukasluku vuonna 2014 oli 74 699\. ==Maantiede== Tiznit sijaitsee Marokon lounaisosassa. Alue on Susin tasankoa. Atlantin valtameri sijaitsee noin 15 kilometriä Tiznitistä länteen. Korkea- Atlas -vuoret sijaitsevat 90 kilometriä pohjoiseen ja Anti-Atlas etelässä. Kaupungista on maantieyhteys Agadiriin. ==Historia== Tiznitin perustamiseen liitetyn legendan mukaan erään sittemmin pyhimyksenä pidetyn prostituoidun koira löysi paikalta lähteen, jolla kaupunki sittemmin rakennettiin. Juuri mitään varmaa alueen historiasta ei kuitenkaan tiedetä ennen 1800-lukua. Tiznit tunnettiin aikanaan keskusvaltaa jatkuvasti uhmaavana paikkakuntana. Šarif Hashim u-Ali piiritti kaupunkia tästä syystä vuonna 1825. Vuonna 1883 se sai oman kaupunginmuurinsa. Keskusvallan asema vahvistui Hassan I:n aikana ja Tiznitin asukasluku kasvoi. Kaupunkiin muutti esimerkiksi uusia juutalaisia asukkaita. Siirtomaavaltoja vastaan taistellut Ma al-'Aynayn joutui pakenemaan Tiznitiin Saharasta 1900-luvun alussa. Hänen poikansa Ahmad al-Hiba johti paikallisten heimojen kapinaa ranskalaisia vastaan vuodesta 1909 alkaen. Vuonna 1912 hän nimitytti itsensä sulttaaniksi Tiznitissä, joka toimi hänen pääkaupunkinaan. Lopulta hän kärsi kuitenkin sotilaallisen tappion ranskalaisille joukoille. Ranskalaiset miehittivät Tiznitiä osana Marokon protektoraattia vuodesta 1917 vuoteen 1956. Marokon itsenäistyttyä lähellä sijaitsi myös Espanjaan kulunut Ifni. ==Talous== Kaupunkia ympäröivällä maaseudulla kasvatetaan viljaa, lampaita, vuohia ja karjaa. Lähiseudun vuorilla on rautaesiintymiä. Tiznit on oman lähialueensa pääasiallinen markkinapaikka ja torikauppaa käydään esimerkiksi kasviksilla ja taateleilla. Paikalliset käsityöläiset työstävät hopeaa, koruja ja koristeltuja aseita. ==Väestö== Tiznitin asukasluku oli vuonna 2014 74 699. Vuonna 1982 vastaava lukema oli 23 000, vuonna 1936 4 662 ja vuonna 1882 1 000\. Alueella puhutaan tašelhitin berberikieltä. ==Lähteet== == Aiheesta muualla == Luokka:Marokon kaupungit
Varsankielet

Varsankielet (Pentaglottis) on lemmikkikasvien (Boraginaceae) heimoon kuuluva pieni kasvisuku. Sukuun kuuluu vain yksi laji: varsankieli (Pentaglottis sempervirens). Varsankielet ovat monivuotisia ruohovartisia kasveja, joiden varret ovat kasvutavaltaan pystyjä ja voivat kasvaa lähes metrin korkuisiksi. Lehdet ovat kapeanpuikeita, suippokärkisiä ja hammaslaitaisia. Alimmat lehdet ovat ruodillisia ja ylemmät ruodittomia. Varsankielien kukintona on perällisistä kukista muodostuva viuhko. Kukkien verhiöt ovat viisiliuskaisia ja liuskat ovat kapeita. Teriöt ovat puolestaan sinisiä. Heteet ovat keskenään yhtä pitkiä, ja emit yksiluottisia. Hedelmänä on lohkohedelmä. == Lähteet == Luokka:Lemmikkikasvit
University of Colorado Hospital

UCHealth University of Colorado Hospital, arkisemmalta nimeltä pelkkä University Hospital tai University of Colorado Hospital, on yliopistollinen opetussairaala Aurorassa, Coloradon osavaltiossa, Yhdysvalloissa. Sairaala on Coloradon yliopiston lääketieteellisen tiedekunnan operoiman UCHealthin omistuksessa. ==Lähteet== ==Aiheesta muualla== *Sairaalan kotisivut *UC Health Luokka:Yhdysvaltain sairaalat Luokka:Coloradon yliopistot ja korkeakoulut Luokka:Coloradon rakennukset ja rakennelmat
Lauri Kantee

Lauri Kantee (1. tammikuuta 1925 Muolaa – 25. toukokuuta 2002 Hyvinkää) oli suomalainen tekniikan tohtori. Hän toimi Maanmittauslaitoksen (ent. Maanmittaushallitus) pääjohtajana vuosina 1972–1991. Kanteen pääjohtajuuden aikana organisaatiossa tapahtui merkittäviä rakenteellisia muutoksia sekä johtamiseen liittyviä uudistuksia. Eläköidyttyään virasta vuonna 1991 Kanteella oli takanaan 52-vuotinen kokemus maanmittausalalta. == Henkilökohtainen elämä == Kantee meni naimisiin Eila Irenen (o.s. Eloranta) kanssa vuonna 1948. Pariskunnalla on kolme lasta. Kantee kutsuttiin asepalvelukseen vuonna 1943 kesken Viipurin kaksoisyhteislyseon kuudetta luokkaa. Ylioppilaaksi hän kirjoitti sodan vielä jatkuessa vuonna 1944. Kantee toimi jatkosodassa konekivääriampujana ja osallistui kesällä 1944 Kannaksen suurtaisteluihin. Hän osallistui myös Lapin sotaan. Sotilasarvoltaan Kantee oli ylikersantti. == Työura == Kantee suoritti diplomi-insinöörin tutkinnon Teknillisen korkeakoulun maanmittausosastolla 1949. Hän sai tekniikan lisensiaatin arvon vuonna 1956 ja väitteli tohtoriksi vuonna 1960. Kantee aloitti työuransa Maanmittaushallituksen maanmittausauskultanttina vuonna 1949, minkä jälkeen hän toimi maanmittausinsinöörinä Oulun läänissä vuosina 1952–1961. Sittemmin hän työskenteli kuuden vuoden ajan valtion teknillisen tutkimuslaitoksen tutkimusinsinöörinä ajanjaksolla 1961–1967. Teknillisen korkeakoulun apulaisprofessorina hän toimi vuosina 1967–1970. Maanmittaushallituksen ylijohtajaksi hänet nimitettiin vuonna 1970 ja pääjohtajaksi kaksi vuotta myöhemmin vuonna 1972. Eläkkeelle Kantee jäi pääjohtajan virasta 1991. Kanteen pääjohtajuus oli muutosten aikaa, sillä hän tuli pääjohtajaksi samaan aikaan kuin maanmittaushallintoa koskeva yli 20 vuotta valmisteltu organisaatiouudistus astui voimaan. Maanmittausinsinöörit olivat yli 300 vuoden ajan työskennelleet kotoaan taksapalkalla eräänlaisina yksityisyrittäjinä; nyt heistä tehtiin valtion virkamiehiä, jotka sijoitettiin perustettuihin maanmittaustoimistoihin. Pääjohtajan tehtäväksi tuli luoda puitteet uudelle toimintatavalle sekä uusi johtamiskulttuuri laitokselle. Kanteen pääjohtaja-aikana käynnistettiin myös kiinteistönmuodostamislainsäädännön kokonaisuudistus, jota valmistelevien komiteoiden puheenjohtajana Kantee toimi toistakymmentä vuotta. Lisäksi Kantee käynnisti laajan ja monipuolisen pohjoismaisen yhteistyön kansallisten maanmittauslaitosten saralla, sillä pohjoismaiden maanmittauslaitosten pääjohtajien säännölliset tapaamiset käynnistyivät Lauri Kanteen aloitteesta. Hän kutsui ensimmäisen kokouksen Maanmittaushallitukseen 1977. Uransa aikana Kantee julkaisi useita artikkeleita alan lehdissä sekä Suomessa että Ruotsissa. Lisäksi hän osallistui laajan Maanmittaus Suomessa 1633–1983 -nimisen teoksen kirjoittamiseen. == Lähteet == Luokka:Vuonna 1925 syntyneet Luokka:Vuonna 2002 kuolleet Luokka:Maanmittauslaitoksen pääjohtajat
Texasin lainsäädäntöelin

Texasin lainsäädäntöelin () on Texasin osavaltion kaksikamarinen kansanedustuslaitos. Se muodostuu edustajainhuoneesta ja senaatista. Edustajainhuoneessa on kaikkiaan 150 edustajaa ja senaatissa 31 senaattoria. Lainsäädäntöelin ei kokoonnu ympärivuotisesti."Full- and Part-time Legislatures" Lainsäädäntöelimen kokoontumispaikka on Texas State Capitol, joka sijaitsee pääkaupunki Austinissa. Yhdysvaltain republikaanisella puolueella on enemmistö sen molemmissa kamareissa. ==Lähteet== == Aiheesta muualla == Lainsäädäntoelin Luokka:Yhdysvaltain osavaltioparlamentit
Fusafungiini

Fusafungiini on seos rengarakenteisiin peptideihin kuuluvia orgaanisia yhdisteitä. Sitä käytetään lääketieteessä antibioottina hengitystieinfektioiden hoitoon. Fusafungiini vedettiin pois markkinoilta Euroopan unionin alueella vuonna 2016. ==Ominaisuudet ja käyttö== Fusafungiini muodostuu useasta enniatiineihin kuuluvista kuudesta aminohaposta koostuvista rengarakenteisista peptideistä. Se ei liukene veteen, mutta liukenee alkoholeihin ja rasvoihin. Sitä tuottaa punahomeisiin kuuluva Fusarium lateratium. Fusafungiini tehoaa useisiin bakteereihin ja on vaikutukseltaan bakteriostaattinen eli se estää bakteerien kasvua. Lisäksi se vähentää tulehdusta estämällä tulehdusvälittäjäaineiden synteesiä. Lääkeainetta käytetään esimerkiksi nielutulehdusten hoidossa.Bernhard Kutscher: Respiratory Disorders, 3. Throat Preparations (R02), Ullmann's Encyclopedia of Industrial Chemistry, John Wiley & Sons, New York, 2018. ==Haittavaikutukset== Fusafungiini voi aiheuttaa limakalvojen ärsytystä ja kuivumista, yskää ja huonovointisuutta. Lääkeaine voi myös aiheuttaa jopa hengenvaarallisen allergisen reaktion, jossa hengitysteiden lihakset supistuvat. Sen vuoksi fusafungiini vedettiin pois markkinoilta Euroopan unionin alueella vuonna 2016. ==Lähteet== Luokka:Antibiootit Luokka:Peptidit
Montanansiiseli

Montanansiiseli (Spermophilus richardsonii) siiselien sukuun kuuluva, alun perin Pohjois-Amerikan ja Kanadan preeriaseudulla elävä jyrsijä. Lajista käytetään toisinaan myös nimeä richardsonin maaorava tai richardsoninsiiseli. Montanansiiseli on päiväeläin, jota luonnehditaan vilkkaaksi ja uteliaaksi. Talvensa se viettää horroksessa. Elinikä sillä on neljästä kuuteen vuotta. Kokoa lajilla on tyypillisesti 25–30 senttimetriä. Laji on myös lemmikkieläimenä suosittu, vaikka tosin suomalaisissa perheissä vielä suhteellisen harvinainen. ==Lähteet== Luokka:Lemmikkijyrsijät Luokka:Siiselit
Tansanian anglikaaninen kirkko

Tansanian anglikaaninen kirkko () on anglikaaninen kirkko Tansaniassa. Siihen kuuluu noin kaksi miljoonaa jäsentä. ==Lähteet== ==Aiheesta muualla== * Kotisivut Luokka:Anglikaaniset kirkkokunnat Luokka:Kristinusko Tansaniassa
Kevin Faulconer

Kevin Lee Faulconer (s. 24. tammikuuta 1967 San Jose, Kalifornia) on yhdysvaltalainen republikaanisen puolueen poliitikko. Hän on toiminut Kaliforniassa sijaitsevan San Diegon pormestarina maaliskuusta 2014 lähtien. Hän voitti toisen kauden vuoden 2016 vaaleissa. San Diego on väkiluvultaan suurin yhdysvaltalainen kaupunki republikaanipormestarilla. ==Lähteet== ==Aiheesta muualla== * San Diegon pormestarin viralliset kotisivut Luokka:Yhdysvaltalaiset republikaanipoliitikot Luokka:San Diegon pormestarit Luokka:Vuonna 1967 syntyneet Luokka:Elävät henkilöt
Tarudant

Tarudant on kaupunki Etelä-Marokossa. Sen asukasluku oli vuonna 2014 80 149\. ==Maantiede== Tarudant sijaitsee niinsanotulla Susin alueella Marokon eteläosassa. Sen korkeus merenpinnasta on 250 metriä. Wadi Sus virtaa kaupungin eteläpuolella ja Agadir Atlantin valtameren rannikolla sijaitsee 83 kilometriä länteen. ==Historia== Tarudant oli huomattava keskus keskiajalla. Se kuului vuodesta 1030 Almoravideille ja 1100-luvulla sen valtasivat Almohadit. Susin alue tunnettiin jatkuvista kapinoinneistaan keskushallintoa vastaan. Vuosista 1912–1913 eteenpäin Tarudant oli Marokon kruunua tavoitelleen Ahmad al-Hiban tukikohta. Ranskalaiset valtasivat sen toukokuussa 1917. Tarudant on sittemmin jäänyt alueellisena keskuksena kasvavan Agadirin varjoon. ==Väestö== Tarudantin asukasluku oli vuonna 2014 80 149. 1980-luvulla vastaava lukema oli 24 000 ja vuonna 1950 12 900. ==Lähteet== == Aiheesta muualla == Luokka:Marokon kaupungit
Pennsylvanian yleiskokous

Pennsylvanian yleiskokous () on Pennsylvanian osavaltion kaksikamarinen lainsäädäntöelin. Se muodostuu edustajainhuoneesta ja senaatista. Edustajainhuoneessa on kaikkiaan 203 edustajaa ja senaatissa 53 senaattoria. Lainsäädäntöelin on yksi kymmenestä Yhdysvaltain osavaltionparlamenteista, joka kokoontuu ympärivuotisesti."Full- and Part-time Legislatures" Lainsäädäntöelimen kokoontumispaikka on Pennsylvania State Capitolissa, joka sijaitsee pääkaupunki Harrisburgissa. Yhdysvaltain republikaanisella puolueella on enemmistö yleiskokouksen molemmissa kamareissa. ==Lähteet== ==Aiheesta muualla== * Yleiskokouksen viralliset kotisivut Yleiskokous Luokka:Yhdysvaltain osavaltioparlamentit
Suomen jäähdytystekniikan museo

Suomen jäähdytystekniikan museo on kylmäalan historiaa, kylmäteollisuutta ja jäähdytysalaa esittelevä tekniikan museo Ylöjärvellä. Noin 8 kilometriä kaupungin keskustasta sijaitsevan museon tarkoituksena on tallentaa ja esitellä kylmäalan historiaa. Esillä on keksintöjä luonnon jäällä jäähdyttämisen ja koneellisen kylmätekniikan alkuajoilta lähtien. Suomen jäähdytystekniikan museon kotisivut. Museon perusti Huurteen perustaja vuorineuvos Paavo V. Suominen vuonna 1986. Museon kokoelmissa on Suomen jäähdytysalan historiaa ja laitteistoa. Se on Suomen ainoa ja Euroopan laaja- alaisin kylmäalan museo. ==Esineistö== Museossa on yli 300 kylmäteollisuuden kehittymisestä kertovaa esinettä: jääkaappeja, kompressori-moottori- yhdistelmiä, kylmiöitä jne. Monet esineistä ovat uniikkikappaleita. Esineistöön kuuluu maailman ensimmäinen hermeettinen pallojäähdytyskoneisto: Audriffen-kompressorikoneisto, joka oli käytössä Hotelli Tornissa 1905-1952. Laite jäähdytti 7 kylmähuonetta. Presidentti Risto Rytin vanhempien jääsuolakaappi on yli 100 vuotta vanha. Sotien jälkeisessä Suomessa kylmäteollisuus oli uusi aluevaltaus. Alan pioneerit kehittivät teknisiä ratkaisuja itse aina mittauslaitteista alkaen. Museossa on esillä mittauslaitteita jäähdytysalan varhaisilta vuosilta. ==Museon hallinto== Museon toimintaa ohjaa Suomen Jäähdytystekniikan Museon Säätiö. Säätiön hallitus koostuu alan koulutuksen, yritysten ja järjestöjen edustajista. == Lähteet == ==Aiheesta muualla== *YLE Areena: Jakso 1: Salatut museot: Kylmän mausoleumi *Museon esite Luokka:Suomen museot Luokka:Tekniikan museot Luokka:Ylöjärvi
Kultti (täsmennyssivu)

Kultti voi tarkoittaa esimerkiksi seuraavia asioita: * kultti, uskonnollinen ryhmä, jota pidetään poikkeavana * uskonnolliset menot tai käytänteet ja Iso sivistyssanakirja * palvonta ** henkilökultti, henkilön, yksilön palvonta * kultti-ilmiö * Kultti, suomalainen järjestö ==Lähteet==
Greensville Correctional Center

Greensville Correctional Center on Virginian rikosoikeusministeriön operoima miesvankila. Syyskuussa 1990 avattu laitos sijaitsee Jarrattissa, Greensvillen piirikunnassa.Roger Christman, "“Down In The Shadow Of The Penitentiary:” The Closing Of The Virginia Penitentiary", The UncommonWealth, 12.5.2020. Virginian teloituskammiot sijaitsivat vankilassa. Osavaltio käytti menetelminä myrkkyruisketta ja sähkötuolia. == Lähteet == Luokka:Yhdysvaltain vankilat Luokka:Virginian rakennukset ja rakennelmat
Valkojättiorava

Valkojättiorava (Ratufa affinis) on aasianjättioravien sukuun kuuluva suurikokoinen jyrsijä. Lajin yksilöiden pituus vaihtelee 30:sta 35:een senttimetriin, kun hännän pituutta ei oteta huomioon. Useimmiten häntä on vartaloa pitempi, ja valkojättioravien kokonaispituus voikin olla häntä mukaan luettuna jopa 60 senttimetriä. Täysikasvuiset yksilöt painavat 1–1,5 kilogrammaa. IUCN:n mukaan laji on silmälläpidettävä. Valkojättioravasta on hyvin vähän tutkimustietoa. == Levinneisyys == Lajia esiintyy Kaakkois- Aasiassa erityisesti Malesian niemimaalla ja sen läheisyydessä olevilla saarilla, kuten Borneossa. Elinalueellaan niitä tavataan likimain kymmenen yksilöä neliökilometrillä. == Elintavat == Valkojättioravat viettävät elämänsä pääosin puiden latvustoissa. Maantasolla ne ovat vain silloin, kun ne siirtyvät puuhun, johon ei ole latvuskerroksesta pääsyä, tai paetakseen saalistajia. Valkojättioravan parittelusta tiedetään hyvin vähän, ja ainoat tutkimukset on tehty vankeudessa elävillä yksilöillä. Lajilla on havaittu muun muassa selkeää pariutumiskäyttäytymistä, kuten tuoksumerkkejä ja jahtaamista. Naaras odottaa poikasiaan ilmeisesti kuukauden ajan. Sekä uros että naaras osallistuvat suurehkon pesän rakentamiseen metsän latvuskerrokseen. Pesät muistuttavat huomattavasti kotkien rakentamia pesiä. Valkojättioravat elävät pääasiassa yksikseen: ne ovat keskenään vuorovaikutuksessa vain pariutumiskauden aikana. Valkojättioravat ovat päiväeläimiä; ne liikkuvat päivisin ja palaavat ennen hämärän koittoa pesiinsä. Vaaran uhatessa oravat nostavat karvansa pystyyn ja päästävät kovaa ääntä. Valkojättioravilla on suuri variaatio erilaisia ääniä, joista suuren osan tarkoitusta ei toistaiseksi tunneta. Valkojättioravien ravinto koostuu pääasiassa puustosta saatavasta ruoasta, kuten hedelmistä, oksista, lehdistä ja siemenistä. Toisinaan ne käyttävät ravinnokseen myös hyönteisiä. Ruokaillessaan, mikä tapahtuu yleensä oksalla istuen, ne antavat pitkän häntänsä roikkua maata kohti. == Uhat == Metsänhakkuiden seurauksena lajin elinalue supistuu ja sitä myötä populaatioiden koko pienenee. Lisäksi valkojättioravat ovat monien ravintoketjujen osia. Niitä saalistavat muun muassa erilaiset kissat sekä myös ihminen. Koska valkojättioravat elävät pääosan elämästään puiden latvoissa, ovat suurin niitä uhkaava tekijä erilaiset petolinnut, kuten kotkat. ==Alalajit== Valkojättioravalla on kuvattu aikojen saatossa yhteensä jopa 37 alalajia, joista käytännössä on tunnistettu vain yhdeksän alalajia: * R. a. affinis * R. a. bancana * R. a. baramensis * R. a. bunguranensis * R. a. cothurnata * R. a. ephippium * R. a. hypoleucos * R. a. insignis * R. a. polia == Lähteet == == Aiheesta muualla == *Laji.fi: Valkojättiorava (Ratufa affinis) *ITIS: Ratufa affinis Luokka:Oravat
Hanswurst

Hanswurst on vanha groteski saksalainen teatterihahmo, joka on kehittynyt keskiajan narrista ja englantilaisen renessanssinäytelmän ilveilijätyypeistä. Hanswurst esiintyy ensi kerran 1519 Sebastian Brantin Das Narrenschiffn alasaksalaisessa versiossa.Hanswurst, Tietosanakirja osa 3, palsta 117, Tietosanakirja Osakeyhtiö 1911 Hanswurst-nimisen huvinäytelmän on kirjoittanut 1700-luvulla vaikuttanut saksalainen kirjailija Karl Gottlieb von WindischWindisch, Karl Gottlieb von BLKÖ (Wikisource) . ==Katso myös== * Hovinarri * Klovni * Harlekiini * Kasper-nukke == Lähteet == ==Aiheesta muualla== Luokka:Komedia Luokka:Kirjallisuuden henkilöhahmot
Tuliliemi

Tuliliemi () on alkoholijuomista käytetty termi Pohjois-Amerikan intiaanien yhteydessä. Pohjois-Amerikan intiaanit eivät käytännössä valmistaneet alkoholia ennen eurooppalaistaustaisten siirtolaisten saapumista mantereelle. Itse terminä tuliliemen historiasta ei ole varmuutta. Varhaisissa historiallisissa lähteissä 1600–1700-luvuilta termiä ei käytetä. Mahdollisesti termin käyttäminen alkoi 1800-luvulla, tai vasta myöhemmin Hollywoodin kautta. Mahdollisesti termi viittaa intiaaneille myytyyn huonolaatuiseen alkoholiin, jonka yksi vaikutus on kurkun polttelu. Lakotat kutsuivat alkoholia nimellä mini wakhan, eli pyhä- tai mystinen vesi. Eurooppalaisten tuotua alkoholin mantereelle sen vaikutus monissa intiaaniyhteisöissä oli tuhoisa. Alkoholin käytöstä muodostui intiaaneihin liitetty stereotypia. Alkoholismi on edelleen huomattava ongelma intiaanien keskuudessa. Alkoholismi on intiaanien keskuudessa kaksi kertaa yleisempi ilmiö kuin väestössä keskimäärin. == Lähteet == Luokka:Pohjois-Amerikan alkuperäiskansojen kulttuuri Luokka:Alkoholi l
Minna Canthin katu (Helsinki)

Minna Canthin katu () on noin 350 metriä pitkä katu Helsingin Taka-Töölössä. Katu on nimetty kirjailija Minna Canthin mukaan. Katu on jalkakäytävät mukaan lukien noin kymmenen metriä leveä, ja pysäköinti on sallittu vain kadun toisella puolella. Nopeusrajoitus kadulla on 30 kilometriä tunnissa. Minna Canthin kadun, Linnankoskenkadun ja Nordenskiöldinkadun rajaamalla alueella sijaitsevat Linnankoskenpuisto sekä Venäjän tiede- ja kulttuurikeskus. Mikael Lybeckin kadun ja Tavaststjernankadun välissä kulkee Kirjailijanpuisto Minna Canthin kadulta Valhallankadulle, jonka jälkeen sama puisto jatkuu Lastenlinnalle asti nimellä Arvo Ylpön puisto. Samassa kohdassa Minna Canthin kadun toisella puolella sijaitsee Kansaneläkelaitoksen päätoimitalo. == Poikkikadut etelästä pohjoiseen == * Linnankoskenkatu * Ruusankatu (itään) * Nordenskiöldinkatu * Mikael Lybeckin katu (länteen) * Tavaststjernankatu (länteen) * Messeniuksenkatu ja Päivärinnankatu (itään) == Lähteet == * Vaalenapunaisesta pallosta klikkaamalla saa lisätietoa. Luokka:Taka-Töölö Luokka:Helsingin kadut Katu (Helsinki)
Kim Kookheon

Kim Kookheon (, Kim Gukheon, s. 15. huhtikuuta 1997 Bundang, Etelä-Korea) on eteläkorealainen laulaja, joka kuuluu B.O.Y-yhtyeeseen (tunnetaan myös nimellä B Of You, ). Kim oli vuosina 2017–2019 osa Myteen-nimistä yhtyettä artistinimellä Xiheon () ennen liittymistään B.O.Y:hyn. == Lähteet == * https://kprofiles.com/kookheon-myteen-member-profile/ Luokka:Elävät henkilöt Luokka:Vuonna 1997 syntyneet Luokka:Eteläkorealaiset laulajat
Talassofobia

Talassofobia on voimakas ja jatkuva meren pelko. Fobiaan liittyy usein ahdistus siitä, mikä meressä odottaa.Jos ahdistut näistä kuvista, kärsit harvinaisesta fobiasta Mtvuutiset.fi 25.7.2017. Viitattu 4.10.2020. Talassofobiaan voi kuulua pelko syvyyksissä olevista vesistöistä, pelko meren valtavasta tyhjyydestä, meren aalloista, merieläimistä ja pelko etäisyydestä maasta. Talassofobia on erilainen kuin vesipelko, koska vaikka akvafobia on pelko vedestä itsessään ja voi esiintyä sääilmiöiden tai suhteellisen pienten vesimäärien kanssa, talassofobia on pelko vesistöistä, jotka näyttävät laajoilta, tummilta, syviltä ja vaarallisilta. ==Lähteet== Luokka:Fobiat
My Oh My (Camila Cabellon kappale)

My Oh My on kuubanamerikkalaisen laulajan Camila Cabellon musiikkikappale, jolla vierailee myös yhdysvaltalaisräppäri DaBaby. Sen julkaisivat Epic Records ja Syco Records Cabellon toisen, Romance-studioalbumin kuudentena singlenä 6. tammikuuta 2020. Kappaleen ovat sanoittaneet Cabello, DaBaby, Louis Bell, Frank Dukes, Savan Kotecha ja Ant Clemons, joista Bell sekä Dukes myös tuottivat sen. Kappaleen musiikkivideo julkaistiin Cabellon YouTube- kanavalla 12. helmikuuta 2020. "My Oh My" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 12. jonka lisäksi se pääsi singlelistan kahdenkymmenen parhaan joukkoon Australiassa, Belgiassa, Irlannissa, Isossa-Britanniassa, Kanadassa, Kreikassa, Malesiassa, Singaporessa, Unkarissa, Uudessa-Seelannissa ja Virossa. Kappale on myynyt Uudessa-Seelannissa kultaa, Isossa-Britanniassa hopeaa ja Australiassa sekä Yhdysvalloissa platinaa. Cabello ja DaBaby ovat esittäneet kappaleen ensimmäisen kerran livenä The Tonight Show Starring Jimmy Fallonissa 12. joulukuuta 2019. Sen jälkeen kappale on esitetty muun muassa vuoden 2020 Global Awardsissa 5. maaliskuuta 2020. ==Lähteet== Luokka:Vuoden 2020 kappaleet Luokka:Camila Cabellon kappaleet
Jättiläisoravat

Jättiläisoravat (Ratufa) eli jättioravat tai aasianjättioravat on jyrsijöiden lahkoon kuuluva suku. Suomen Lajitietokeskus suosittelee suvusta käytettäväksi nimeä aasianjättioravat. Sukuun kuuluu neljä lajia, joilta kultakin on kuvattu useita alalajeja. Jättiläisoravat ovat kookkaimpia puissa eläviä oravia. Ne ovat tunnettuja omaperäisestä värityksestä ja suuresta hännästään. Joidenkin lajien yksilöt voivat saavuttaa häntänsä mukaan luettuna lähestulkoon metrin kokonaispituuden. Jättiläisoravat painavat yhdestä kahteen kilogrammaa. Nimensä mukaisesti suvun lajeja tavataan Etelä- sekä Kaakkois-Aasiassa. Jättiläisoravat ovat kaikkiruokaisia päiväeläimiä. Ne viettävät suurimman osan elämästään puissa ja liikkuvat pääasiassa yksin pariutumisaikaa lukuun ottamatta. Monen jättiläisoravalajin elinympäristö on vaarantunut tai häviämässä ihmisen toiminnan seurauksena. Ihmiset käyttävät joitakin lajeja ravintonaan. == Taksonomia == Jättiläisoravia on kuvattu neljä lajia: * Valkojättiorava (R. affinis) *Mustajättiorava (R. bicolor) * Intianjättiorava (R. indica) *Srilankanjättiläisorava (R. macroura) == Lähteet == == Aiheesta muualla == *Laji.fi: Aasianjättioravat (Ratufa) Luokka:Oravat